Barozo traži podršku za novi mandat
Kako se približava vrijeme odluke o tome ko će biti na čelu narednog saziva Evropske komisije, tačnije, da li će sadašnji predsjednik K
Kada se uskoro na Evropskom parlamentu bude glasalo o tome da li dati ili uskratiti podršku Manuelu Barozu kao novom predsjedniku Evropske komisije, odluku o njegovoj sudbini donijeće prosta većina glasova. Zato je sadašnji i nada se budući predsjednik Komisije, nakon što je predočio vlastite ideje o tome šta i kako bi trebala raditi Komisija u narednih pet godina, ove sedmice započeo seriju sastanaka sa liderima političkih grupa parlamenta kako bi ih pridobio da dignu ruke za njega. U različitim štabovima različito razspoloženje i ideje o tome kako bi trebala izgledati Evropa u budućnosti. Tako evropski konzervativci i reformisti žele vidjeti što slabije evropske veze i, sasvim sigurno, za njih Barozo sa kojim su razgovarali, nije pravi čovjek na pravom mjestu. , kazao je  iz partije evropskih konzervativaca i reformista. Kada je riječ o evropskim narodnjacima, sa kojima je takođe Barozo razgovarao, tu ne očekuje problem. Ta najveća i najuticajnija politička grupacija Evropskog parlamenta ga je i postavila kao jedinog ozbiljnog kandidata za funkciju predsjednika Komisije, nadajući se da će političkom trgovinom sa liberalima i socijalistima obezbijediti otvoren prolaz Barozu do novog petogodišnjeg mandata. A sam Barozo već gleda u pravcu narednog, ne tako prijatnog susreta sa socijalistima koji su sve prije nego naklonjeni njegovom izboru. Međutim, spremajući se za sastanak sa socijalistima, Barozo je morao pročitati saopštenje predsjednika Partije evropskih socijalista, Rasmusena, koji kritikuje Barozov plan rada naredne Komisije. Pored ostalog, on kaže kako je 95 posto sadržaja plana prosto prepisano iz prethodne Komisije, bez snažne, evropske vizije kako se uhvatiti ukoštac sa izazovima pred nama. Sada je već osam miliona Evropljana bez posla, a do 2011. bi ih čak 30 milona moglo izgubiti radna mjesta, upozorava Rasmusen, konstatujući kako Barozo nije ponudio ništa što bi se moglo prepoznati kao nova inicijativa, vizija kako zaustaviti pad životnog standarda u narednim godinama. Treba nam nešto što će podržati cijeli evropski projekat, upozorava lider socijalista, naglašavajući da Evropljani zaslužuju bolje od starih navika i podgrijanih, poznatih fraza.